b"\n_START_ARTICLE_\nEmulsi\xc3\xb3 fotogr\xc3\xa0fica\n_START_PARAGRAPH_\nUna emulsi\xc3\xb3 fotogr\xc3\xa0fica \xc3\xa9s una fina capa sensible a la llum sobre un suport com vidre, cel\xc2\xb7lulosa o poli\xc3\xa8ster. L'emulsi\xc3\xb3 fotogr\xc3\xa0fica \xc3\xa9s la base d'una pel\xc2\xb7l\xc3\xadcula o placa fotogr\xc3\xa0fica. Estrictament parlant no es tracta d'una emulsi\xc3\xb3 sin\xc3\xb3 m\xc3\xa9s aviat una suspensi\xc3\xb3, un rebliment de fins cristalls sensibles a la llum repartits en una gelatina, per tant un gel. No obstant aix\xc3\xb2 el terme emulsi\xc3\xb3, encara que erroni, va quedar generalitzat. Aquests cristalls sensibles a la llum s\xc3\xb3n coneguts com a sals o halurs de plata._NEWLINE_Despr\xc3\xa9s de l'exposici\xc3\xb3 a la llum els vidres prou il\xc2\xb7luminats es transformen en plata met\xc3\xa0l\xc2\xb7lica, i els altres encara en forma de sals seran rentats (eliminats) durant el proc\xc3\xa9s de fixaci\xc3\xb3 quedant aix\xc3\xad l'emulsi\xc3\xb3 estabilitzada. Aquest \xc3\xa9s el principi del negatiu._NEWLINE_Tot i que els cristalls de plata s\xc3\xb3n sensibles a la llum, no ho s\xc3\xb3n a tota la gamma crom\xc3\xa0tica sin\xc3\xb3 nom\xc3\xa9s a la d'ona m\xc3\xa9s curta, \xc3\xa9s a dir als tons blaus. Per fer una emulsi\xc3\xb3 sensible a tot l'espectre electromagn\xc3\xa8tic visible, es recobreixen les part\xc3\xadcules amb uns tints moleculars que capten fotons i els envien als vidres._NEWLINE_A pel\xc2\xb7l\xc3\xadcula de color i diapositiva es fa servir un proc\xc3\xa9s m\xc3\xa9s complex de diferents capes d'emulsions sensibles a diferents longituds d'ona separades per filtres de colors. De manera que la primera capa rep la llum blava, sota es troba un filtre groc que permet el pas de les altres longituds d'ones i la seg\xc3\xbcent emulsi\xc3\xb3 que en no ser sensible al vermell nom\xc3\xa9s recollir\xc3\xa0 els tons verds, despr\xc3\xa9s un altre filtre vermell per a la tercera emulsi\xc3\xb3 que \xc3\xa9s sensible a aquest color.\n_START_SECTION_\nEmulsi\xc3\xb3 ortocrom\xc3\xa0tica\n_START_PARAGRAPH_\nL'emulsi\xc3\xb3 ortocrom\xc3\xa0tica \xc3\xa9s sensible a totes les longituds d'ona visibles excepte el vermell. \xc3\x89s per aix\xc3\xb2 que al comen\xc3\xa7ament de la fotografia solia maquillar a bastament els fotografiats, causant de vegades una sensaci\xc3\xb3 estranya._NEWLINE_Solen usar-se avui dia les emulsions ortocrom\xc3\xa0tiques per al treball de fotografia en blanc i negre, per exemple en l'ampliaci\xc3\xb3 del negatiu (pas al paper) on l'emulsi\xc3\xb3 del paper fotogr\xc3\xa0fic no necessita ser sensible al vermell, ja que nom\xc3\xa9s ha de rebre la imatge en blanc i negre del negatiu i d'aquesta manera es facilita el treball en el laboratori mitjan\xc3\xa7ant una llum vermella que no vetlla el paper.\n_START_SECTION_\nEmulsi\xc3\xb3 pancrom\xc3\xa0tica\n_START_PARAGRAPH_\nL'emulsi\xc3\xb3 pancrom\xc3\xa0tica \xc3\xa9s sensible a tot l'espectre electromagn\xc3\xa8tic visible. Aix\xc3\xb2 s'aconsegueix mitjan\xc3\xa7ant la fabricaci\xc3\xb3 de l'emulsi\xc3\xb3 amb uns additius especials que absorbeixen la llum._NEWLINE_Les pel\xc2\xb7l\xc3\xadcules pancrom\xc3\xa0tiques recullen el to correcte dels colors, \xc3\xa9s a dir la sensaci\xc3\xb3 de tons de grisos que corresponen a la impressi\xc3\xb3 de lluminositat de l'ull hum\xc3\xa0. La pel\xc2\xb7l\xc3\xadcula en blanc i negre usat encara avui dia s\xc3\xb3n gaireb\xc3\xa9 sense excepci\xc3\xb3 sensibilitzades de manera pancrom\xc3\xa0tica._NEWLINE_Per a la producci\xc3\xb3 de fotografia en blanc i negre amb un to correcte a partir de negatius de color hi ha alguns papers fotogr\xc3\xa0fics d'emulsi\xc3\xb3 pancrom\xc3\xa0tica, per exemple: Kodak Panalure. Per\xc3\xb2 aquests no poden revelar-se en un t\xc3\xadpic laboratori amb llum vermella. Hi ha per\xc3\xb2 unes l\xc3\xa0mpades de vapor de sodi que poden usar-se de manera controlada per la seva escassa franja crom\xc3\xa0tica de 589nm."